మామాంగం

మామాంగం 2019లో విడుదలైన తెలుగు సినిమా. కావ్య ఫిలింస్ బ్యానర్‌పై వేణు కున్నప్పిల్లి నిర్మించిన ఈ సినిమాకు ఎమ్.పద్మ కుమార్ దర్శకత్వం వహించాడు. మమ్ముట్టి, ఉన్ని ముకుందన్, ప్రాచీ తెహ్లాన్, అచ్చుతన్ ప్రధాన పాత్రల్లో నటించిన ఈ సినిమా ట్రైలర్‌ను నవంబర్ 9న విడుదల చేసి,  తెలుగుతో పాటు, హిందీ, మలయాళం, తమిళ్ భాషల్లో 12 డిసెంబర్ 2019న విడుదలైంది.

కథ
కేరళ ప్రాంతంలో -చావేరుకల్ అనేది ఓ వీరుల జాతి. శతాబ్దాలుగా జమోరిన్ రాజ వంశానికి చెందిన పాలకులచే అణచివేతకు గురవుతారు. రాజవంశంపై పగ పెంచుకున్న చావేరుకల్ జాతి -పుష్కరానికోసారి భరతపూజ నదీ ఒడ్డున జరిగే మామాంగం మహోత్సవం సాక్షిగా జమోరిన్ పాలకుడిని తెగనరకాలని ప్రయత్నిస్తుంటుంది. అలా చావేరుకల్ జాతిలో వీరులంతా మామాంగం వెళ్లడానికే పుట్టడం, రాజుని హతమార్చే ప్రయత్నంలో వీరమరణం పొందటం జరుగుతుంటుంది. శతాబ్ధకాలంలో అదొక యుద్ధ సంప్రదాయమైపోతుంది. ఆ ప్రయత్నంలోనే జాతి వీరులంతా అంతమవటంతో -చివరిగా మిగిలిన ఒక యోథుడు, మరో బాలుడు జమోరిన్ రాజుని హతమార్చే ప్రయత్నంలో మామాంగానికి బయలుదేరుతారు. మధ్యలో ఆపదలో పడిన వాళ్లకు మహావీరుడైన చంద్రోత్ (మమ్ముట్టి) సహాయంగా నిలుస్తాడు. అసలు -చావేరుకల్ తెగకూ, జమోరిన్ రాజ వంశానికీవున్న వైరమేమిటి? చివరి వీరుడి (మాస్టర్ అచ్యుతన్) పగను చంద్రోత్ ఎందుకు పంచుకున్నాడు? మహావీరుడైన చంద్రోత్ నేపథ్యమేమిటి? అంతటి వీరుడైన చంద్రోత్ బృహన్నలను తలపించే కృపాచారిగా ఎందుకు మారాడు? చివరికి చావేరుకల్ తెగ వీరుడు రాజుని హతమార్చాడా? అనేదే మిగతా సినిమా కథ.

నటీనటులు
మమ్ముట్టి 
ఉన్ని ముకుందన్  
ప్రాచి తెహ్లాన్
అచ్చుతన్ 
సిద్దిఖీ
తరుణ్ అరోరా  
మోహన్ శర్మ  
అను సితార 
కనిహా
సుదేవ్ నాయర్  
మణి కందన్
తరుణ్ అరోరా

సాంకేతిక నిపుణులు
బ్యానర్:  కావ్య ఫిలింస్ 
నిర్మాత:  వేణు కున్నప్పిల్లి
కథ, స్క్రీన్‌ప్లే, దర్శకత్వం:  ఎమ్.పద్మ కుమార్ 
సంగీతం: ఎమ్.జయచంద్రన్
బ్యాగ్రౌండ్ స్కోర్ : సంచిత్ బల్హారా, అంకిత్ బల్హారా  
సినిమాటోగ్రఫీ:  మనోజ్ పిళ్లై
ఎడిటింగ్: రాజా మొహమ్మద్

మూలాలు

2019 సినిమాలు